قزئتین مرامی قادین‌لار آراسیندا معاریفچی‌لیگی یایماق، موسلمان قیزلارین تحصیل آلماسینا شراییط یاراتماق، ساوادسیزلیغی آرادان قالدیرماق ایدی. 1911-جی ایل ژانویه‌ین 11-دن،1912-جی ایلین سونونا کیمی نشر اولونموشدور 68 سایی ایشیق اوزو گؤرموشدور. "‌ایشیق قزئتی‌"نین ایلک سایی 1911-جی ایل ژانویه‌نین 22-ده نشر اولونموشدو.بو مطبوع اورقانین داواملی نشری 1912-جی ایلین سونونا کیمی داوام ائتمیشدی. عومومی اولاراق 68 چاپ سایی ایشیق اوزو گؤرمه‌سینه باخمایاراق، بو معاریفچی‌ قزئت آذربایجان خالقی ایچریسینده ضیالی قادین‌لارین رولونون آرتماسینا و قادین حوقوق‌لارینی تبلیغ ائدن معاریفچی‌ یازی‌لاری ایله مطبوعات تاریخیمیزده ایلک قادین قزئتی، معاریفچی‌ مطبوعات اورقانی کیمی تاریخین صحیفه‌لرینده قالمیشدیر. "‌ایشیق‌"  هفته ده بیر دفعه ، شنبه گونو نشر اولونان علمی-پداقوژی، ادبی، طبابت و ائودارلیغا دایر قادین مجموعه‌سی ایدی.بورادا اوشاق تربیه‌سی، ادبیات، طبابت و ائودارلیقلا یاناشی، حوقوقا، مدنیته، شریعت قایدالارینا ، دونیا خبرلرینه عایید موختلیف گوشه‌لر اولوب.قادین‌لار اوچون اولان بو ایلک قزئتین نشری‌نین مادّی دستکچیسی حاجی زین‌العابدین تاغی‌یئف، اونون مسئول کاتیبی ایسه سونا خانیم اولموشدور.